Martin Scorsese. Martin Charles Scorsese (1942-yil 17-noyabrda tugʻilgan) – amerikalik rejissor, produser, kinodramaturg va bastakor. Yangi Hollywood davrining yirik namoyondalaridan biri. Film tarixidagi eng koʻzga koʻringan va nufuzli rejissorlardan biri sifatida tan olingan. Rejissor Bong Joon-ho 2020-yildagi Oscar marosimida nomzod Martin Scorseseni „"ustoz va buyuk Martin Scorsese"“ deb atadi. Scorsese filmlarida zoʻravonlik sahnalari va rok musiqasidan erkin foydalanishi bilan mashhur. U 1990-yilda „The Film Foundation“ tashkilotiga asos solgan, 2007-yilda Butun jahon film jamgʻarmasini taʼsis etgan. Scorsese filmlarida Robert De Niro, Leonardo DiCaprio va muharrir Thelma Schoonmaker bilan doimiy ish olib boradi. Yoshligi. Martin Scorsese 1942-yil 17-noyabrda New Yorkning Queens tumanida tugʻilgan. Ota-onasi – Charles va Catherine Scorsese Nyu-Yorkning Garment tumanida ishlagan. Charles va Catherinening kasbi tikuvchi boʻlgan. Shunigdek ikkalasi ham aktyorlik bilan shugʻullangan. Ular asli italiyalik edilar. Oilaning asl familiyasi "Skotsese edi", keyinchalik transkripsiya xatosi tufayli "Scorsese" deb oʻzgartirildi. Martin Scorsese asosan katolik muhitida voyaga yetgan. Bolaligida Martin astma bilan kasallangan va boshqa bolalar qatori sport bilan shugʻullanish yoki biron bir tadbirda qatnasha olmagan, shuning uchun ota-onasi va akasi uni tez-tez kino teatrlariga olib borishar edi; hayotining ushbu bosqichida uning kinoga qiziqshiqshi kuchaygan.